Man vier jaar ná moord vasgetrek | Nuus24
Durban – ‘n Man wat daarvan aangekla word dat hy sy vriendin vermoor het, is vier jaar ná die misdaad in hegtenis geneem, het die polisie gesê.Kapt. Thulani Zwane sê die 50-jarige man is die naweek in Sydenham, Durban, vasgetrek nadat hy byna vier jaar lank voortvlugtig was. Brenda Pillay (38) het op 13 April 2009 ‘n onderonsie met die man in haar woonstel in Brickfieldweg gehad. Sy wou ‘n einde aan hul verhouding bring, maar die man het haar pogings verwerp.“Die suster van die oorledene, wat ook daar was, het die woonstel verlaat om die polisie se hulp te ontbied...” het die polisiewoordvoerder verduidelik.“Sy het haar suster op die vloer met ‘n kussing op haar bors gevind toe sy teruggekeer het.”Pillay was ook met bloed bedek.Dit is nie bekend wanneer die verdagte in die hof sal verskyn nie.Volg Nuus24 op Twitter - SAPA